Գալաթայի Սուրբ Գրիգոր Լուսավորիչ եկեղեցի

Սուրբ Գրիգոր Լուսավորիչ եկեղեցի (), հայկական գործող եկեղեցի Ստամբուլի Բեյօղլու շրջանի Քարաքյոյ թաղամասում։ Եկեղեցին պատկանում է Պոլսո հայոց պատրիարքությանը։ Եկեղեցու կառուցումը սկսվել է 1360 թվականին։ Ներկայումս, եկեղեցին Ստամբուլի ամենահին հայկական եկեղեցին է։ 1731- 1733 թվականներին եկեղեցին վերակառուցվել է, սակայն վերաբացվել է 1771 թվականին։ 1958 թվականին եկեղեցին դարձյալ հանձնվել է կաթողիկոսարանին։ Դարձյալ վերաբացվել է 1966 թվականին։ Եկեղեցին վերանորոգվել է 2005 և 2011 թվականներին։ Եկեղեցու հարակից հատվածում 1886 թվականին բացվել է Կեդրոնական վարժարանը։ 1994 թվականի նոյեմբերի 2-ից եկեղեցին անցել է քաղաքային իշխանությունների պաշտպանության տակ՝ ստանալով առաջին աստիճանի հուշարձանի կարգավիճակ։ 2011 թվականին տեղի ունեցած վերանորոգումը իրականացվել է համայնքապետարանի բյուջեի հաշվին։ Եկեղեցու վերաբացման արարողությանը մասնակցել են Պոլսո հայոց պատրիարքի փոխանորդ Արամ արքեպիսկոպոս Աթեշյանը, Շիշլիի թաղապետ Մուստաֆա Սարըգյուլը և աշխատանքային այցով Ստամբուլում գտնվող Մյունխենի քաղաքապետ Քրիստիան Ուդեն։

Ծանոթագրություններ 

Ստամբուլի հայկական եկեղեցիներ
1360-ականների հիմնադրումներ Բյուզանդական կայսրությունում
Բեյօղլու
Թուրքիայի հայկական կառույցներ